wickkiey/tamil-wikipedia-chunked huggingface dataset:
# 1850

**1850** (**MDCCCL**) ஒரு செவ்வாய்க்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் ஞாயிற்றுக்கிழமையில் ஆரம்பமான ஒரு சாதாரண ஆண்டாகும்.
# 1850

## நிகழ்வுகள்

- சனவரி 29 – அமெரிக்க காங்கிரசில் 1850 இன் உடன்பாட்டை ஹென்றி கிளே அறிமுகப்படுத்தினார்.
- பெப்ரவரி 28 - யூட்டா பல்கலைக்கழகம் நிறுவப்பட்டது.
- மார்ச் 19 – அமெரிக்கன் எக்ஸ்பிரஸ் ஆரம்பிக்கப்பட்டது.
- ஏப்ரல் 19 – நிக்கராகுவாவைத் தமக்குள் பங்கிட வழி வகுக்கும் கிளைட்டன்-புல்வார் உடன்பாடு ஐக்கிய அமெரிக்காவுக்கும் பிரித்தானியாவுக்க்ம் இடையில் எட்டப்பட்டது.
- ஜூலை 3 - கோஹினூர் வைரம் விக்டோரியா மகாராணியிடம் ஒப்படைக்கப்பட்டது.
- செப்டம்பர் 9 - கலிபோர்னியா ஐக்கிய அமெரிக்காவின் 31வது மாநிலமாக இணைக்கப்பட்டது.
- அக்டோபர் 1 - சிட்னி பல்கலைக்கழகம் நிறுவப்பட்டது.
# 1850

## நாள் அறியப்படாதவை

- பிரான்ஸ் அல்ஜீரியாவுக்கு குடியேறிகளை அனுப்ப ஆரம்பித்தது.
- 144,000 இந்தியத் தொழிலாளர்கள் டிரினிடாடுக்கும், 39,000 இந்தியர்கள் யமேக்காவுக்கும் சென்றனர் (1850-1880)
- லேமன் பிரதர்ஸ் நிறுவனம் ஆரம்பிக்கப்பட்டது.
- யாழ் சம்பத்தரிசியார் கல்லூரி ஆரம்பிக்கப்பட்டது.
- முதலாவது இரண்டு மாடி வீடு யாழ்ப்பாணத்தில் கட்டப்பட்டது.
# 1850

## இறப்புகள்

- ஏப்ரல் 23 - வில்லியம் வேர்ட்ஸ்வொர்த், ஆங்கிலக் கவிஞர் (பி. 1770)
# அறிவுசார் சொத்துரிமைகளின் வணிகம் தொடர்பான அம்சங்கள் குறித்த ஒப்பந்தம்

**அறிவுசார் சொத்துரிமைகளின் வணிகம் தொடர்பான அம்சங்கள் குறித்த ஒப்பந்தம்** என்பது ஒரு பன்னாட்டு ஒப்பந்தம் ஆகும். உலக வணிக அமைப்பினால் நிர்வகிக்கப்படும் இந்த ஒப்பந்தம் பெரும்பாலான அறிவுசார் சொத்து வகைகள் தொடர்பில் அவற்றின் பாதுகாப்புக்கும் நெறிப்படுத்தலுக்குமான ஆகக்குறைந்த தரங்களை உலக வணிக அமைப்பின் உறுப்பு நாடுகளுக்கு அறிவுறுத்துகின்றது. இது 1994 ஆம் ஆண்டில் உருகுவே நாட்டில் இடம்பெற்ற வரிகள் மற்றும் வணிகம் தொடர்பான பொது ஒப்பந்தம் குறித்த சுற்றுப் பேச்சுக்களின் முடிவில் இணங்கிக்கொள்ளப்பட்டது.  
குறிப்பாக அறிவுசார் சொத்துரிமைகளின் வணிகம் தொடர்பான அம்சங்கள் குறித்த ஒப்பந்தம், பின்வரும் விடயங்கள் தொடர்பாக நாடுகளின் சட்டங்களில் இருக்கவேண்டிய விடயங்கள் குறித்துப் பேசுகிறது:  
- நிகழ்த்துனர்கள், ஒலிப்பதிவுகளைத் தயாரிப்பவர்கள், ஒலிபரப்பு நிறுவனங்கள் போன்றவர்களின் உரிமைகள் உட்பட்ட பதிப்புரிமைகள்.
- மூலம் குறிக்கும் ஒட்டுப் பெயர்கள் உட்பட்ட புவியியல் அமைவிடங்கள்
- தொழில்சார் வடிவமைப்புக்கள்
- ஒருங்கிணைக்கப்பட்ட சுற்றுத் தளக்கோல வடிவமைப்புக்கள் (integrated circuit layout-designs)
- புதிய தாவர வகைகளை உருவாக்குவோருக்கான தனியுரிமைகள்
- உரிமைக்காப்புகள்
- வணிகக் குறியீடுகள்
- வணிகத் தோற்றம் (trade dress)
- வெளியிடப்படாத அல்லது இரகசியத் தகவல்கள்  
இவற்றுடன் இவ்வொப்பந்தம் மேற்படி விடயங்களை நடைமுறைப்படுத்துவது தொடர்பான வழிமுறைகளையும், தீர்வுகள், தகராறுகளுக்கு இணக்கம் காணும் வழிமுறைகள் போன்றவை குறித்த விடயங்களையும் எடுத்துக் கூறுகிறது. அறிவுசார் சொத்துரிமைகளுக்குப் பாதுகாப்பளித்து நடைமுறைப்படுத்துவது என்பது, உருவாக்குபவர்களுக்கும், பயன்படுத்துபவர்களுக்கும் பயன் கிடைக்கத்தக்க வகையிலும் சமூக பொருளாதார நலன்களுக்கு ஏற்ற முறையிலும், தொழில்நுட்பப் புத்தாக்கங்களையும் தொழில்நுட்பங்களின் பரவலையும் ஊக்குவிக்கும் நோக்கங்களை அடைய உதவவேண்டும். அத்துடன் இது உரிமைகளுக்கும் கடமைகளுக்கும் இடையிலான சமநிலையைப் பேணத்தக்க வகையிலும் இருக்கவேண்டும்.  
அறிவுசார் சொத்துரிமை தொடர்பான சட்டம் ஒன்றை பன்னாட்டு வணிக முறைமையில் முதல் முதலாக அறிமுகப்படுத்தியதுடன், இன்றுவரையில் அறிவுசார் சொத்துரிமைகள் தொடர்பான மிகவிரிவான பன்னாட்டு ஒப்பந்தமாகவும் "இவ்வொப்பந்தம் உள்ளது.
# அந்தி இளங்கீரனார்

**அந்தி இளங்கீரனார்** சங்க காலப் புலவர்களில் ஒருவர். இவரது பெயரில் ஒரே ஒரு பாடல் மட்டும் உள்ளது.
# அந்தி இளங்கீரனார்

## பாடல்

அகம் 71 பாலை
# அந்தி இளங்கீரனார்

## புலவர் பெயரின் விளக்கம்

இவரது இயற்பெயர் இளங்கீரன். இவர் கதிரவன் மறையும் அந்தி வேளையை 'பகல் ஆற்றுப்படுத்த பழங்கண் மாலை' என்று சிறப்பித்துள்ளமையால் இவருக்கு 'அந்தி' அன்னும் அடைமொழி வழங்கப்பட்டுள்ளது.
# அந்தி இளங்கீரனார்

## பாடல் தரும் செய்தி

தலைவன் பிரிந்திருந்தபோது தலைவி தன் வருத்தத்தைத் தோழிக்குப் புலப்படுத்துகிறாள்.
# அந்தி இளங்கீரனார்

## பாடல் தரும் செய்தி

### உவமை நலன்கள்

- செல்வம் குறைந்தோர் பயனின்மையில் நிறைந்தோரைத் தேடும் 'நயனில் மாக்கள்'
- நயனில் மாக்களைப் போல வண்டினம் சுனைப்பூவை விட்டுவிட்டுச் சினைப்பூவை நாடல்
- வானம் வெந்து ஆறு ஓடுவதுபோல அந்தி பூத்தல்
- 'நிழல் கால் மண்டிலம்' என்னும் கண்ணாடியில் என் உள்ளம் ஊதும் பெருமூச்சுக் காற்று படிந்து மங்குவது போல என் மதுகை(உள்ளத்தின் உரம்) மாயந்துகொண்டிருக்கிறது போலும்
- என் உயிர் மரத்திலிருந்து புள் பறப்பது போல் பறந்துவிடும்
# அம்மெய்யன் நாகனார்

**அம்மெய்யன் நாகனார்** சங்ககாலப் புலவரில் ஒருவர். அவரது பெயரில் ஒரே ஒரு பாடல் உள்ளது.
# அம்மெய்யன் நாகனார்

## பாடல்

நற்றிணை 252 பாலை
# அம்மெய்யன் நாகனார்

## பாடல்

### பாடல் தரும் செய்தி

தலைவன் பொருள் தேடப் பிரிவான் என்று கவன்ற தலைவிக்குத் தோழி சொல்கிறாள்.
# அம்மெய்யன் நாகனார்

## பாடல்

### பாடல் தரும் செய்தி

#### தலைவியின் அழகு

- புனைசுவரில் இருக்கும் பாவை போன்றவள்
- சுருங்கி விரிந்த அல்குல்(=இடுப்பு)
- கருமை மிகுந்து தாமரை மொட்டுகளை இணைத்து வைத்தாற் போன்ற மழைக்கண்
- முயல் வேட்டைக்குச் செல்லும் வேட்டைநாயின் நாக்குப் போன்ற சீறடி
- பொம்மல் ஓதி (பொம்மிக்கொண்டிருக்கும் தலைமுடி)
# அம்மெய்யன் நாகனார்

## பாடல்

### பாடல் தரும் செய்தி

#### பொருள் தேடல்

வீட்டிலிருந்தால் பொருள் வராது. எல்லை கடந்து சென்று பொருளை ஈட்டவேண்டும். திறம்(=நல்ல செயல்கள்) புரியும் சோக்கத்தோடு ஈட்டவேண்டும்.
# அம்மெய்யன் நாகனார்

## பாடல்

### பாடல் தரும் செய்தி

#### இயற்கை

சிள்வீடு (இக்காலத்தில் சில்லுவண்டு என்பர்) காய்ந்த ஓமை மரத்தில் இருந்துகொண்டு கறக்கும் (ஒலிக்கும்)
# கட்டண வீதங்கள் மற்றும் வணிகம் தொடர்பான பொது ஒப்பந்தம்

**கட்டண வீதங்கள் மற்றும் வணிகம் தொடர்பான பொது ஒப்பந்தம்** வணிகம் மற்றும் தொழில் தொடர்பான ஐக்கிய நாடுகள் அவையின் மாநாட்டின்போது உருவாக்கப்பட்டது. இது பேச்சுவார்த்தைகளில் ஈடுபட்டிருந்த அரசுகளிடையே பன்னாட்டு வணிக அமைப்பு ஒன்றை ஏற்படுத்துவதில் இணக்கம் ஏற்படாமையைத் தொடர்ந்து உருவானது. 1949 ஆம் ஆண்டில் உருவாக்கப்பட்ட இவ்வொப்பந்தம் 1993 ஆம் ஆண்டுவரை பயன்பாட்டில் இருந்தது. 1995 ஆம் ஆண்டில் இதற்குப் பதிலாகப் உலக வணிக அமைப்பு உருவானது. கட்டண வீதங்கள் மற்றும் வணிகம் தொடர்பான பொது ஒப்பந்தத்துக்கான உரைகள், 1994 ஆம் ஆண்டில் செய்யப்பட்ட சில திருத்தங்களுடன், பன்னாட்டு வணிக அமைப்பின் கீழ் இன்னும் பயன்பாட்டில் உள்ளன.
# கட்டண வீதங்கள் மற்றும் வணிகம் தொடர்பான பொது ஒப்பந்தம்

## சுற்றுப் பேச்சுக்கள்

கட்டண வீதங்கள் மற்றும் வணிகம் தொடர்பான பொது ஒப்பந்தம் தொடர்பில் 8 சுற்றுப்பேச்சுக்கள் இடம்பெற்றுள்ளன.
# கட்டண வீதங்கள் மற்றும் வணிகம் தொடர்பான பொது ஒப்பந்தம்

## சுற்றுப் பேச்சுக்கள்

### அன்னெசி சுற்றுப்பேச்சு - 1949

இந்த இரண்டாவது சுற்றுப் பேச்சுக்கள் 1949 ஆம் ஆண்டில் பிரான்சில் உள்ள அன்னெசி என்னும் நகரில் இடம்பெற்றது. 13 நாடுகள் இதில் பங்கேற்றன. ஏறத்தாழ 5000 வரிகளைக் குறைப்பதே இப்பேச்சுக்களின் முக்கியமான நோக்கமாக இருந்தது.
# கட்டண வீதங்கள் மற்றும் வணிகம் தொடர்பான பொது ஒப்பந்தம்

## சுற்றுப் பேச்சுக்கள்

### தோர்க்குவே சுற்றுப்பேச்சு - 1951

மூன்றாவது சுற்றுப்பேச்சுக்கள் இங்கிலாந்தில் உள்ள தோர்க்குவே என்னும் இடத்தில் இடம்பெற்றது. 38 நாடுகள் இதில் பங்கேற்றன. 8,700 கட்டண வீதச் சலுகைகள் வழங்கப்பட்டன. இதன்மூலம் எஞ்சிய கட்டண வீதங்கள் 1948 ஆம் ஆண்டில் இருந்ததைவிட 3/4 பங்கு அளவுக்குக் குறைந்தது.
# கட்டண வீதங்கள் மற்றும் வணிகம் தொடர்பான பொது ஒப்பந்தம்

## சுற்றுப் பேச்சுக்கள்

### செனீவாச் சுற்றுப்பேச்சு - 1955-1956

நான்காவது சுற்றுப்பேச்சுக்கள் மீண்டும் செனீவா நகரில் இடம்பெற்றன. 26 நாடுகள் கலந்துகொண்டன. 2.5 பில்லியன் டாலர்கள் மதிப்புள்ள கட்டணவீதங்கள் இல்லாமல் செய்யப்பட்டன அல்லது குறைக்கப்பட்டன.
# கட்டண வீதங்கள் மற்றும் வணிகம் தொடர்பான பொது ஒப்பந்தம்

## சுற்றுப் பேச்சுக்கள்

### திலோன் சுற்றுப்பேச்சு - 1960-1962

இந்த ஐந்தாவது சுற்றுப் பேச்சுக்களும் 1960 தொடக்கம் 1962 ஆம் ஆண்டு வரை செனீவாவிலேயே நடைபெற்றன. ஐக்கிய அமெரிக்காவின் நிதிச் செயலாளரும், முன்னைய உள்நாட்டுத் துணைச் செயலாளருமான டக்ளசு திலோனின் பெயரைத்தழுவியே இச் சுற்று திலோன் சுற்று என அழைக்கப்பட்டது. 26 நாடுகள் இப்பேச்சுக்களில் கலந்துகொண்டன. 4.9 பில்லியன் டாலர்கள் மதிப்புள்ள கட்டணவீதக் குறைப்புகள் தொடர்பில் இணக்கம் ஏற்பட்டது.
# கட்டண வீதங்கள் மற்றும் வணிகம் தொடர்பான பொது ஒப்பந்தம்

## சுற்றுப் பேச்சுக்கள்

### கென்னடி சுற்றுப் பேச்சு - 1964 - 1967

62 நாடுகள் கலந்து கொண்ட இச் சுற்றுப் பேச்சுக்களில், கட்டண வீதங்களில் 40 பில்லியன் அமெரிக்க டாலர்கள் பெறுமதியான சலுகைகள் வழங்க இணக்கம் காணப்பட்டது.
# கட்டண வீதங்கள் மற்றும் வணிகம் தொடர்பான பொது ஒப்பந்தம்

## சுற்றுப் பேச்சுக்கள்

### டோக்கியோ சுற்றுப்பேச்சு - 1973 - 1979

இச் சுற்றுப் பேச்சுக்களில் 102 நாடுகள் பங்கேற்றன. இப் பேச்சுக்களின்போது, கட்டணவீதக் குறைப்புக்களுடன், கட்டணவீதங்கள் அல்லாத பிற தடைகளையும், தன்னார்வமான ஏற்றுமதிக் கட்டுப்பாடுகளையும் கட்டுப்படுத்தும் நோக்கிலான நெறிமுறைகளும் வகுக்கப்பட்டன. 190 அமெரிக்க டாலர்கள் பெறுமதி வாய்ந்த சலுகைகள் வழங்கப்பட்டன.
# கட்டண வீதங்கள் மற்றும் வணிகம் தொடர்பான பொது ஒப்பந்தம்

## சுற்றுப் பேச்சுக்கள்

### உருகுவே சுற்றுப்பேச்சு - 1986 - 1993

உருகுவே சுற்றுப்பேச்சு 1986 ஆம் ஆண்டில் தொடங்கியது. இதுவரையில் நடந்த சுற்றுக்களில் பெரிய முன்னேற்றங்களை நோக்கமாகக் கொண்டு நடந்த சுற்று இதுவே. இவ்வொப்பந்தத்தின் செயற்பாட்டை சேவைகள், முதல், அறிவுசார் சொத்து, புடவை, வேளாண்மை போன்ற பல புதிய முக்கியமான துறைகளுக்கும் விரிவுபடுத்துவதில் முன்னேற்றங்கள் ஏற்பட்டன. 123 நாடுகள் இச்சுற்றுப் பேச்சுக்களில் கலந்து கொண்டன.
# அண்ணா நூற்றாண்டு நூலகம்

**அண்ணா நூற்றாண்டு நூலகம்,** தமிழக மக்களால் அன்புடன் "அண்ணா" என்றழைக்கப்படும் முன்னாள் தமிழக முதலமைச்சர் சி. என். அண்ணாதுரையின் 102-ஆவது பிறந்த தினத்தை முன்னிட்டு, 2010-ஆம் ஆண்டு செப்டெம்பர் 15-ஆம் தேதியன்று அந்நாள் தமிழக முதலமைச்சர் டாக்டர். மு.கருணாநிதியால் திறந்து வைக்கப்பட்டது.  
ஆசியாவின் பெரிய நூலகங்களில் முதன்மையான அண்ணா நூற்றாண்டு நூலகத்தின் கால்கோள் விழா முன்னாள் தமிழக முதலமைச்சர் டாக்டர். மு.கருணாநிதியால் 2008-ஆம் ஆண்டு, ஆகஸ்ட் 16-ஆம் நாள் அடிக்கல் நாட்டித் தொடங்கி வைக்கப்பட்டது.  
நூல்கள் மற்றும் கற்பதில் அண்ணா கொண்ட பற்று மற்றும் தீராத ஆர்வத்தை மரியாதை செய்யும் பொருட்டும், அவரது நூற்றாண்டை நினைவுறுத்தும் விதமாகவும் "அண்ணா நூற்றாண்டு நூலகம்" எனப் பெயரிடப்பட்டுள்ளது.  
3.75 லட்சம் சதுரடி பரப்பில் அமைந்துள்ள நூலகம் தரைத்தளம் நீங்கலாக 8 தளங்களைக் கொண்டது. தற்சமயம் பல்வேறு துறை சார்ந்த 5 லட்சம் புத்தகங்களைத் தன்னகத்தே கொண்டுள்ள நூலகம், மிகவும் குறுகிய காலத்தில் 12 லட்சம் புத்தகங்களாக அதிகரிக்கும் நோக்கத்துடன் இயங்குகிறது. இது தேசிய மற்றும் சர்வதேச அளவில் புகழ்பெற்ற கல்வி நிறுவனங்களுக்கு அருகே அமைந்துள்ளது குறிப்பிடத்தக்கதாகும்.  
நூலகத்தின் மற்றொரு குறிப்பிடத்தக்க சிறப்பம்சமாக "உலக இணைய மின் நூலகத்துடன்" (World Digital Library) இணைக்கப்பட்டுள்ளது. யுனெஸ்கோவின் உலக இணைய மின் நூலகத்துடன் இணைக்கப்பட்டுள்ளது.  
தமிழ்நாட்டின் 31 மாவட்ட நூலகங்களையும் கன்னிமரா நூலகத்துடன் இணைக்கும் கணினி இணைப்பு தற்போது செயலாக்கத்தில் உள்ளது. இந்த அனைத்து இணைப்புகளும் "அண்ணா நூற்றாண்டு நூலகத்துடன்" இணைக்கப்படும்.
# அண்ணா நூற்றாண்டு நூலகம்

## சர்ச்சை

நவம்பர் 2, 2011 அன்று தமிழக முதலமைச்சர் ஜெயலலிதா வெளியிட்டுள்ள செய்திக்குறிப்பில் அண்ணா நூற்றாண்டு நூலகம் குழந்தைகள் நல மருத்துவமனையாக மாற்றப்படும் என்று அறிவிக்கப்பட்டது. மேலும் நூலகம் கல்லூரிச் சாலையிலுள்ள டி.பி.ஐ. வளாகத்திற்கு மாற்றப்படும் என்றும் அறிவிக்கப்பட்டது. மேலும் அமைக்கப்படும் அம்மருத்துவமனை இந்தியாவிலேயே முதன்முறையாக குழந்தைகளுக்கான மருத்துவமனை என்று அந்தச் செய்திக்குறிப்பு தெரிவிக்கிறது.  
அரசின் இம்முடிவை எதிர்த்து மூவர் சென்னை உயர்நீதிமன்றத்தில் வழக்கு தொடுத்தனர். இவ்வழக்கு விசாரணை நவம்பர் 4, 2011 அன்று நடைபெற்றது. இதில் உயர்நீதிமன்றம் அரசின் முடிவுக்கு இடைக்காலத் தடை விதித்து அரசின் பதிலை எதிர்பார்த்து அறிக்கை அனுப்பி வழக்கை ஆறு வாரங்கள் தள்ளிவைத்தது.  
அண்ணா நூற்றாண்டு நூலகத்தில் 2012 செப்டம்பர் 9ம் தேதி திருமண விழா நடைபெறுவதாக குறிப்பிடப்பட்டதற்கு சென்னை உயர்நீதிமன்றம் தடை விதித்துள்ளது. அதே போன்று நூலகத்தை குழந்தைகள் நல சிறப்பு மருத்துவமனையாக மாற்றவும் சென்னை உயர்நீதிமன்றம் தடை விதித்துள்ளது.
# அண்ணா நூற்றாண்டு நூலகம்

## மேலும் பார்க்க

- அரசினர் கீழ்த்திசை ஓலைச்சுவடிகள் நூலகம் மற்றும் ஆய்வு மையம்
- கன்னிமாரா பொது நூலகம்
# அண்ணா நூற்றாண்டு நூலகம்

## வெளியிணைப்புகள்

- நூலகம் இடமாற்றம்: எதிர்த்து வழக்கு
- 'ஹிலாரியே பாராட்டிய நூலகம்' -வைகோ
- குழந்தைகள் மருத்துவமனையாகிறது அண்ணா நூலகம்: முதல்வர் ஜெயலலிதா அறிவிப்பு
# அல்லங் கீரனார்

**அல்லங் கீரனார்** சங்ககாலப் புலவர்களில் ஒருவர். சங்கநூல் தொகுப்பில் அவரது பாடலர் ஒன்றே ஒன்ற இடம்பெற்றுள்ளது. (நற்றிணை: 245 நெய்தல்.)
# அல்லங் கீரனார்

## பாடல் தரும் செய்தி

தலைவி கடலிலே நீராடியபோது தலைவன் பார்த்தான். அவள் அழகிலே மயங்கி அவளது இல்லத்துக்கே வந்து வணங்கி நிற்கிறான். அதனைத் தோழி தலைவியிடம் சொல்கிறாள்.
# அல்லங் கீரனார்

## பாடல் தரும் செய்தி

### சொல்லும் செய்தி

அவன் தொழுது நிற்பதைப் பார்த்தால் சிரிப்பு வருகிறது.  
அன்று முண்டகப் பூக் கோதையை உன் ஐம்பால் கூந்தலில் வண்டகள் மொய்க்கும்படி சூடிக்கொண்டிருந்தாய். நாம் கடலிலே நீராடினோம். அவன் வந்தான். பின் நீ அவனோடும் நீராடினாய். இன்று அவன் நம் இல்லத்துக்கே வந்துவிட்டான். தொழுதுகொண்டு நின்று வேண்டிக் கேட்கின்றான்.  
அகன்ற இடுப்புறுப்பும், தெளிவான இனிய வாய்மொழியும் கொண்ட நீ யார் ஐயோய்(=மென்மையானவளே) என்கின்றான்.  
தான் குதிரைமேல் ஏறி வந்தான். அப்போது குதிரை அணங்குதல்(= வருந்துதல்) அவனுக்குத் தெரியவில்லை. தான் அணங்கியதாகக் கூறுகிறான். உன் முகத்தைப் பார்க்கிறான்.  
அதுதான் சிரிப்பு வருகிறது.
# காஸி நஸ்ருல் இஸ்லாம்

**காஸி நஸ்ருல் இஸ்லாம்** (பெங்காலி: কাজী নজরুল ইসলাম ஆங்கிலம்:*Kazi Nozrul Islam*) (பிறப்பு மே 25 1899; மறைவு ஆகத்து 29 1976) வங்காளக் கவிஞர் ஆவார். சிறந்த இசைஞானத்துடன் இவர் இயற்றியுள்ள கவிதைகள் புரட்சிகரமானவை. பாசிசத்திற்கு எதிராகவும், சமூக ஒடுக்குமுறைகளுக்கு எதிராகவும் இவர் தனது கவிதைகளைப் பேராயுதமாகப் பயன்படுத்தினார். தனது கவிதைகளின் வீச்சாலும், தேசிய விடுதலைப் போராட்டத்தில் அளித்த பங்களிப்புக்காகவும் இன்று வரை வங்காளத்தின் புரட்சிக்கவியாக அறியப்படுகிறார்.  
குழந்தைகளுக்கான இவருடைய கவிதைகள் கற்பனை நிறைந்ததாகவும் உணர்ச்சி ஊட்டுவதாகவும் அமைந்தன. மதச்சார்பற்ற கொள்கையாளராகவும் இவர் விளங்கினார். வங்கத்தில் வாழ்ந்த கிறித்தவ மக்களைப் பற்றித் தமது புதினத்தில் எழுதினார். ஆங்கிலம், எபிரேயம், போர்த்துக்கீசம் ஆகிய மொழிகளில் இவருடைய கவிதைகள் மொழிபெயர்க்கப்பட்டன.
# காஸி நஸ்ருல் இஸ்லாம்

## பட்டங்களும் விருதுகளும்

1960 இல் இவருக்கு பத்ம பூசண் விருது வழங்கப்பட்டது. வங்கதேச அரசு 1972 இல் இவருக்கு "தேசியக் கவி" என்ற பட்டம் அளித்துக் கௌரவித்தது.
மேற்கு வங்காளம் அசன்சாலில் உள்ள ஒரு பல்கலைக்கழகத்துக்கு இவரது பெயர் சூட்டப்பட்டது. வங்காள தேசத்தில் ஜட்டிய கபி காஸி நசுருல் இசுலாம் பல்கலைக்கழகம் உருவானது. மேற்கு வங்காளத்தின் ஆண்டலில் வானூர்தி நிலையத்திற்கு இவரது பெயர் வைக்கப் பட்டது. கொல்கத்தா பல்கலைக் கழகத்தில் இவர் நினைவாக ஓர் இருக்கை ஏற்படுத்தப்பட்டது. நசுருல் தீர்த்தா என்ற பெயரில் மேற்கு வங்க அரசு பண்பாட்டுக் கல்வி மையத்தை நிறுவியது.
# வழக்குரை அதிகார ஆவணம்

**வழக்குரை அதிகார ஆவணம்** (*Vakalat*, வக்காலத்து) என்பது ஒருவர் சார்பாக முன்னிலையாகி வழக்கு நடத்த வழக்கறிஞர் தாக்கல் செய்யும் ஒரு ஆவணம் ஆகும். இதற்கான படிவம் அச்சிடப்பட்டு அதில் கையெழுத்து பெறப்பட்டு நீதிமன்றங்களிலும், நீதி சார்ந்த மன்றங்களிலும், நீதிப் பயன்பாடுகளிலும் பயன்படுத்தப்படுகிறது. இந்த ஆவணம் வழக்கறிஞர் மாற்றத்தின் போது மாற்றம் செய்யப்படுகிறது.
# உறுதிச் சான்று (சட்டம்)

நீதிமன்றப் பயன்பாடுகளில் உறுதிச் சான்று (en: affidavit) என்பது இந்தியச் சாட்சிச் சட்டம் பிரிவு 70 ன்படி ஒரு ஆவணத்தை எழுதுபவர் அதனைத் தாம் எழுதியதாக அல்லது தான் சொல்லச் சொல்ல வேறு ஒரு நபரால் எழுத அல்லது தட்டச்சு செய்யப்பட்டு தன்னால் சரிபார்க்கப்பட்டது என செய்யும் ஏற்புரை. அது அவரால் எழுதப்பட்டது என்பதற்கு போதுமான நிரூபணம் ஆகும்.இது போல் தன்னுடைய வழக்கில் தானே வாதிடும் ஒரு நபருக்கு இந்த உறுதிச் சான்று தேவையில்லை.
# நீதிமன்ற அழைப்பாணை

வழக்கு ஒன்றிற்காக சாட்சியம் அல்லது ஆவணங்களை சமர்ப்பிக்க ஒருவரை நீதிமன்றத்துக்கு வரும்படி நீதிமன்றங்களால் அனுப்பப்படும் அழைப்பாணை நீதிமன்ற அழைப்பாணை (en: Summon) எனப்படுகிறது. இந்த அழைப்பாணை பெற்றவர்கள் குறிப்பிட்ட நீதிமன்றத்தில், குறிப்பிட்ட தேதியில் முன்னிலையாக வேண்டும். இந்த அழைப்பாணையைப் தொடர்ந்து புறக்கணிப்பவர்களை கைது செய்து நீதிமன்றத்தில் முன்னிலையாக்க நீதிபதிகள் உத்தரவிடலாம்.
# மிராஜ் 2000

**தசால்ட் மிராஜ் 2000** என்பது ஒரு மீயொலிவேக பன்முகச் சண்டை வானூர்தியாகும். இது பிரான்சு நாட்டின் தசால்ட் ஏவியேசன் நிறுவனத்தால் வடிவமைக்கப்பட்டு தயாரிக்கப்பட்ட நான்காம் தலைமுறை சண்டை வானூர்தியாகும்.
# மிராஜ் 2000

## வடிவமைப்பு

இந்த வானூர்தி முச்சக்கர வடிவு கொண்ட இறங்கமைப்பை கொண்டுள்ளது. ஓடுபாதையில் நிறுத்துவதற்காக பின்பகுதியில் கொக்கி அல்லது வான்குடை பொருத்தப்படலாம், இது தரையிறங்கும் தூரத்தை குறைக்க கார்பன் நிறுத்திகளுடன் இணைந்து செயல்படும். இதன் முன் பகுதியில் வான்வழி எரிபொருள் நிரப்புதல் கருவியைக் கொண்டுள்ளது..  
மிராஜ் முக்கோண இறக்கைகளைக் கொண்ட ஒரு மீயொலிவேக பன்முகச் சண்டை வானூர்தியாகும். தலா நான்கு தானியங்கி பட்டிகைகள் மற்றும் இறக்கைத் துடுப்புகள் இறக்கைகளின் விளிம்புகளில் பொருத்தப்பட்டிருக்கின்றது. ஒவ்வொரு இறக்கைக்கும் மேலேயும் கீழேயும் காற்று நிறுத்திகள் பொருத்தப்பட்டுள்ளது.
|prime units?=met  
|crew=1
|length m=14.36
|length note=
|span m=9.13
|span note=
|height m=5.2
|height note=
|wing area sqm=41
|wing area note=
|aspect ratio=
|airfoil=
|empty weight kg=7500
|empty weight note=
|gross weight kg=13800
|gross weight note=
|max takeoff weight kg=17000
|max takeoff weight note=
|fuel capacity=
|more general=  
|eng1 number=1
|eng1 name=சுநேக்மா எம்53-பி2
|eng1 type=தாரை பொறி
|eng1 kn=64.3
|eng1 lbf=
|eng1 note=
|eng1 kn-ab=95.1  
|max speed kmh=2336
|max speed mach=2.2
|cruise speed kmh=
|cruise speed note=
|stall speed kmh=
|stall speed note=
|never exceed speed kmh=
|never exceed speed note=
|range km=1550
|range note=
|combat range km=
|combat range note=
|ferry range km=3335
|ferry range note=with auxiliary fuel
|endurance=
|ceiling m=17060
|ceiling note=
|g limits=
|roll rate=
|climb rate ms=285
|climb rate note=
|time to altitude=
|wing loading kg/m2=337
|wing loading note=
|fuel consumption kg/km=
|thrust/weight=0.7
}}
# ஆரிய அரசன் யாழ்ப் பிரம தத்தன்

**ஆரிய அரசன் யாழ்ப் பிரம தத்தன்** சங்ககாலப் புலவர்களில் ஒருவர். சங்கப் பாடல்களின் தொகுப்பில் இவரது பாடல் ஒன்றே ஒன்று உள்ளது. அது குறுந்தொகை 184
# ஆரிய அரசன் யாழ்ப் பிரம தத்தன்

## புலவரைப்பற்றி

கபிலர் குறிஞ்சிப்பாட்டு பாடக் காரணமாக இருந்தவன் ஆரிய அரசன் பிரகத்தன். அவன் தமிழரின் களவுஒழுக்கம் தீது என்றான். களவொழுக்கம் தீதன்று, நன்மை பயப்பது என்பதைக் காட்டவே கபிலர் குறிஞ்சிப்பாட்டைப் பாடினார். இந்த ஆரிய அரசன் வேறு. தமிழ்நெறியைப் போற்றியவன்.
# ஆரிய அரசன் யாழ்ப் பிரம தத்தன்

## பாடலில் உள்ள செய்தி

தலைவன் தலைவியைப் பார்த்தான். அவள் வலை விரித்து மீன் பிடிக்கும் பரதவர் மகள். அவளது தலைமுடி மயிலின் கண் போன்று இருந்தது. தலைவனோ அவள் கண்வலையில் பட்டுவிட்டான். அந்த வலையிலிருந்து அவனால் மீளமுடியவில்லை. இந்த நிலையைப் பாங்கன் என்னும் தோழனிடம் சொல்லவந்த கிழவன்(தலைவன்)உலகியலைச் சொல்கிறான்.
# ஆரிய அரசன் யாழ்ப் பிரம தத்தன்

## பாடலில் உள்ள செய்தி

#### உலகியல்

அறிகரி பொய்த்தல் ஆன்றோர்க்கு இல்லை \ அறிந்த உண்மையை மறைத்துப் பொய் பேசும் வழக்கம் அறிவுசான்ற பெரியோர்களிடம் இல்லை. \ இப்படிச் சொல்லித் தன் பொய் சொல்லாப் பாங்கைத் தலைவன் புலப்படுத்துகிறான்.
# ஆரிய அரசன் யாழ்ப் பிரம தத்தன்

## பாடலில் உள்ள செய்தி

#### பாங்கன் கூறியது

நீ பெருங்குடி மகன். சிறுகுடிக்குச் செல்லாதே.
# ஆரிய அரசன் யாழ்ப் பிரம தத்தன்

## பாடலில் உள்ள செய்தி

#### தலைவன் மறுமொழி

இதற்கு இது சிறந்தது என்று எண்ணிப் பார்க்காமல் மாண்பையே பெரிதாக எண்ணி என் நெஞ்சம் அவளிடமே ஒழிந்துபோயிற்று.
# ஆர்க்காடு கிழார் மகனார் வெள்ளைக்கண் அத்தனார்

**ஆர்க்காடு கிழார் மகனார் வெள்ளைக்கண் அத்தனார்** சங்ககாலப் புலவர்களில் ஒருவர். அவரது பாடலாக ஒன்றே ஒன்று சங்கப்பாடல்களில் (அகநானூறு 64 முல்லை) காணப்படுகிறது.
# ஆர்க்காடு கிழார் மகனார் வெள்ளைக்கண் அத்தனார்

## புலவர் பெயர் பற்றிய விளக்கம்

அத்தன் என்பது புலவர் பெயர். தமிழ்மக்கள் பொதுவாகக் கருமையான விழியை உடையவர்கள். இப்புலவரது விழி சற்று வெண்மையாக இருந்ததால் இவரை வெள்ளைக்கண் அத்தனார் என்றனர். இக்காலத்தில் வெள்ளைக் கண்ணைப் பூனைக்கண் என்பர். பிற அடைமொழிகள் தெளிவானவை.
# ஆர்க்காடு கிழார் மகனார் வெள்ளைக்கண் அத்தனார்

## பாடல் தரும் செய்தி

வினைமுற்றி மீளும் தலைமகன் தன் தேர்ப்பாகனிடம் சொல்கிறான்.
மாலையில் ஆனிரைகள் மீளும்போது அவற்றின் மணியொலி கேட்டு நம் தேரின் குதிரை மணியொலியோ எனக் கலங்கும் என்னவளின் துன்பம் களையும் நேரம் வந்துவிட்டது. வள்பு என்னும் சாட்டையால் குதிரையை முடுக்கி ஓட்டுக.
# ஆர்க்காடு கிழார் மகனார் வெள்ளைக்கண் அத்தனார்

## பாடல் தரும் செய்தி

### ஆபூண் தெண்மணி

காளை தன் காலால் மணலைப் பறித்துச் சிதறும். கொம்பால் புற்றுமண்ணைக் குத்தித் தூக்கும். பின் தன் வேட்கையை வெளிப்படுத்திக்கொண்டு பசுவைத் தழுவிக்கொண்டு நடக்கும். பசு தன் கன்றை நினைத்துக் கனைத்துக்கொண்டு தன் மன்றத்தை நோக்கி ஓடும். அப்போது பசுக்களின் கழுத்தில் கட்டியிருக்கம் தெண்தெண் என்று ஒலி கேட்கும் தெண்மணி ஒலிக்கும்.
# ஆர்க்காடு கிழார் மகனார் வெள்ளைக்கண் அத்தனார்

## பாடல் தரும் செய்தி

### தோர்செல்லும் வழி

தளவம் பூக்கள் பூத்திருக்கும். ஈரப்பதமாக மண் இருக்கும். (காரணம், அது கார்காலம்) கூர்மையான, இலைபோல் அகன்ற, எண்ணெய் பூசப்பட்ட மினுமினுப்புடைய வேலினை உடைய இளையர் நம் பக்கத்தில் ஓடிவந்து குதிரையை மேலும் முடுக்குவர்.
# விக்கிப்பீடியா:உங்களுக்குத் தெரியுமா/செப்டம்பர் 21, 2010

- காபோன் நாட்டின் **ஓக்லோ** என்ற இடத்தில் மாந்தர்களின் துணை ஏதுமில்லாமல் இயற்கையிலேயே தன்நேர்வாக யுரேனியம் அணு உலைகள் தொடங்கி மிக மிக நெடுங்காலமாக, அதாவது 600,000 ஆண்டுகள் முதல் 1,500,000 ஆண்டுகள் வரையும், இயங்கி வந்திருக்க வேண்டும் எனக் கண்டு பிடித்திருக்கிறார்கள்.
- இசுலாமியர்களின் புனித நூலாகக் கருதப்படும் **திருக்குர்ஆன்** இறைத்தூதர் முகம்மது நபி மூலமாக இறைவனால் அருளப்பட்டதாக இசுலாமியர்கள் நம்புகின்றனர்.
- **டி. பி. ராஜலட்சுமி** தமிழ்த் திரையுலகின் முதல் நடிகை ஆவார். தமிழில் வெளிவந்த முதல் பேசும் படமான காளிதாஸ் திரைப்படத்தில் இவர் நடித்திருந்தார்.
- ஆஸ்திரேலியாவின் **முதல் மனிதர்** 42,000 முதல் 48,000 ஆண்டுகளுக்கு முன்னர் குடியேறினர். கற்காலத்திற்கு முன்பிருந்து மனிதர்கள் வசித்தாலும் அவர்கள் தற்போதைய தென்கிழக்காசியத் தீவுகளிலிருந்து மிகப்பழங்காலத்தில் பிரிந்தவர்களாகத் நம்பப்படுகிறது.
- 1796 இல் யாழ்ப்பாணத்தை ஆட்சி செய்த ஒல்லாந்தரிடமிருந்து அதனைக் கைப்பற்றியதிலிருந்து 1948 வரை **யாழ்ப்பாணத்தில் பிரித்தானியர் ஆட்சி** நீடித்தது.
- **பாஸ்டன் தேநீர் கொண்டாட்டம்** 1773இல் பிரித்தானியப் பேரரசுக்கு எதிராக அமெரிக்கக் குடியேறிகளால் நடத்தப்பட்ட எதிர்ப்புப் போராட்டம். இந்த நிகழ்வு அமெரிக்கப் புரட்சியை தொடங்கிய நிகழ்வுகளில் ஒன்றாகும்.
# முதல் தகவல் அறிக்கை

**முதல் தகவல் அறிக்கை** (FIR - *First Information Report*) என்பது இந்தியாவில் ஒரு காவல் நிலையத்தில், ஒரு குற்றம் குறித்து கிடைக்கும் முதல் தகவலைப் பெற்று எழுதப்படும் எழுத்து மூலமான ஆவணமாகும். முதல் தகவல் அறிக்கைப் பதிவு குற்றவழக்குப் புலனாய்வின் முதல் கட்டமாகும். குற்றவியல் நடைமுறைச்சட்டப் பிரிவு 154 இதுபற்றிக் கூறுகிறது. ஒரு புலன்கொள் குற்றம் குறித்த முதல் தகவலைப் பெறும் காவல் நிலையப் பொறுப்பு அதிகாரி முதல் தகவல் அறிக்கை பதிவு செய்திடும் சட்டக்கடப்பாடு கொண்டவர் ஆவார்.  
உயர்நீதிமன்றம் அல்லது இந்திய உச்ச நீதிமன்றத்தின் ஆணையின்றி, காவல் நிலையத்தில் பதிவு செய்யப்பட்ட முதல் தகவல் அறிக்கையில் உள்ள பதிவுகளை காவல் துறையால் மாற்ற இயலாது.
# முதல் தகவல் அறிக்கை

## முதல் தகவல் அளிப்பவர்

முதல் தகவல் அளிப்பவர் குற்றத்தினால் பாதிப்புற்றவராகவோ, குற்றத்தைக் நேரில் கண்ட சான்றாளராகவோ இருக்கவேண்டிய கட்டாயம் இல்லை. மேலும் குற்றம் குறித்த முழுமையான துல்லியமான தகவல்களை அறிந்தவராக இருக்கவேண்டிய கட்டாயமும் இல்லை. மாறாக, அவர் குற்றம் குறித்து கேள்விப்பட்டவராக இருப்பதே போதுமானது. மேலும், மேற்படி தகவலை நேரில் மட்டுமின்றி அஞ்சல், தொலைபேசி இன்னபிற நவீன ஊடகங்கள் வழியாகவும் தகவலை அளிக்கலாம்.
# முதல் தகவல் அறிக்கை

## முதல் தகவல் அறிக்கைப் பதிவுசெய்யும் இடம்

முதல் தகவல் குற்றம் நிகழ்ந்த இடத்தின் அதிகார ஆளுகையைக் கொண்டிருக்கும் காவல் நிலையத்தின் நிலையப் பொறுப்பு அதிகாரியிடம் வழங்குதல் வேண்டும். எடுத்துக்காட்டாக புறக்காவல் நிலையங்கள் (Police Out Posts) காவல் நிலையங்கள் அல்ல. ஆகவே அங்கு பதிவது முதல் தகவல் அறிக்கை ஆகாது.
# முதல் தகவல் அறிக்கை

## முதல் தகவல் அறிக்கையின் இன்றியமையாமை

முதல் தகவல் அறிக்கைப்பதிவு குற்றவியல் நீதிமுறைமையினை முடுக்கிவிடும் முதற் செயற்பாடாகும். குற்றம் குறித்த காவல்துறைப் புலனாய்வு இதன் மூலம் உந்தப்படுகிறது.
# முதல் தகவல் அறிக்கை

## முதல் தகவல் அறிக்கையின் சான்றியல் மதிப்பு

முதல் தகவல் அறிக்கையினை முதன்மைச்சான்றாக நீதிமன்றங்கள் ஏற்பதில்லை. ஆயினும், உறுதியூட்டும் சான்றாக ஏற்கப்படுகிறது.
# முதல் தகவல் அறிக்கை

## முதல் தகவல் அறிக்கைப் பதிவில் காலந்தாழ்த்தம்

முதல் தகவல் அறிக்கைப் பதிவில் நிகழும் காலந்தாழ்த்தும் நீதிமன்றங்கள் ஏற்கும் தக்க விளக்கங்கள் இல்லாத நிலையில் அதனை முழுமையாய் நிராகரிக்கவும் வழிவகுக்கிறது.
# முதல் தகவல் அறிக்கை

## இதனையும் காண்க

- பூஜ்ஜியம் முதல் தகவல் அறிக்கை
- இறப்பு விசாரணை அறிக்கை (இந்தியா)
# அஃறிணைகள்

**அஃறிணைகள்** திருநங்கைகளைப் பற்றிய ஒரு தமிழ் ஆவணப்படம். லிவிங் ஸ்மைல் வித்யா என்ற திருநங்கை இதில் நடித்துள்ளார். இவர் தமிழகத்தில் பரவலாக அறியப்படுபவர். இவர் எழுதியுள்ள நான் வித்தியா (I am Vidya) என்ற அவரது சுயசரிதம் அமெரிக்கன் கல்லூரியில் பயிலும் இளங்கலை-தமிழ் மாணவர்களுக்கு பாடமாக உள்ளது.
# செர்பெரசு

**செர்பெரஸ்** (ஆங்கிலம்: Cerberus; கிரேக்க மொழி: Κέρβερος) கிரேக்க புராணங்களின்படி பாதாள உலகின் காவல்கார நாய் ஆகும்.வழமையாக இதற்கு மூன்று தலைகள் என்று கூறபட்டலும், ஐம்பது தலை கொண்டதாக சிலர் கூறுகின்றனர். இது ஹேடிசின் (கிரேக்க நரகம்) ராஜ்யத்தில் இருந்து எவரையும் தப்பவோ அல்லது உள்நுழையவோ விடாமல் பாதுகாத்தது. ஆயினும் ஆர்பிஸ் தனது இசையால் மனம் மயங்கசெய்து உள்நுழைந்தார்.
# செர்பெரசு

## மேலும் பார்க்க

- கிரேக்கப் பழங்கதைகளில் வரும் உயிரினங்களின் பட்டியல்
# வெர்ஜின் மொபைல் (இந்தியா)

**வெர்ஜின் மொபைல் இந்தியா** (ஆங்கிலம்: Virgin Mobail India) இந்தியாவில் இயங்கும் ஒரு தொலைதொடர்பு நிறுவனம். இது இந்தியாவில் சிடிஎம்ஏ மற்றுள் ஜிஎஸெம் ஆகிய இரண்டு வகையான நகர்பேசி இணைப்புகளையும் வழங்குகிறது. இந்நிறுவனத்தில் டாட்டா டெலிசர்வீசஸ் மற்றும் ரிச்சர்ட் பிரான்சனின் வெர்ஜின் குழுமம் ஆகியவை தலா 50 சதவிகித பங்குகளைக் கொண்டுள்ளன.
# வெர்ஜின் மொபைல் (இந்தியா)

## சிறப்பு

வரும் அழைப்புகளுக்கு வருமானம் என்னும் புதிய திட்டம் வெர்ஜின் மொபைலின் தனிச்சிறப்பு.
# வடக்கு ஐரோப்பா

சபையின் வரையறையின் படி வட ஐரோப்பா
(நீல வண்ணத்தில்):  
**வடக்கு ஐரோப்பா** பொதுவாக ஐரோப்பா கண்டத்தில் வடக்கிலுள்ள் நாடுகளைக் குறிக்கும். வடக்கு ஐரோப்பாவில் இடம் பெற்றுள்ள நாடுகள், புவியியல், அரசியல், மொழியியல், தட்பவெப்ப நிலை என்று வரையறையைப் பொறுத்து மாறுகின்றன. இவற்றுள் பெரும்பாலான நாடுகள் பால்டிக் கடலோரமாக இருக்கின்றன. ஐக்கிய நாடுகள் சபையின் வரையறையின் படி பின்வரும் நாடுகள் வட ஐரோப்பிய நாடுகளாகக் கருதப்படுகின்றன:  
-
-
-
-
- அயர்லாந்து குடியரசு
-
-
-
-
-  
ஸ்கான்டினாவியா வட ஐரோப்பியாவின் மிகப்பெரிய அரசியல் மற்றும் புவியியல் உட்பிரிவு.
# விக்கிப்பீடியா:முதற்பக்கக் கட்டுரைகள்/செப்டம்பர் 19, 2010

சில உயிரினங்கள் வேறு வலிய உயிரினத்திற்கான அடையாளங்களைப் போலியாகப் பெற்றுத் தம்மைக் காத்துக்கொள்ளும் தன்மைக்குப் **பேட்சின் போலியொப்புரு** (*Batesian mimicry*) என்று பெயர். இத்துறையில் ஆய்வு செய்த ஆங்கில இயற்கையியலாளர் என்றி பேட்சு என்பவர் பெயரால் இவ்விளைவு அறியப்படுகின்றது. இவர் பிரேசில் நாட்டின் மழைக்காடுகளில் 1840களின் இறுதியில் கள ஆய்வுகள் செய்தபொழுது இதனைக் கண்டுபிடித்தார். பிறிதொரு வலிய உயிரினத்தின் அடையாளங்களைப் போலியொப்பாகப் பெற்று வேட்டையாடும் எதிரிகளிடம் (கோண்மா) இருந்து தப்பும் தன்மை ஒரு படிவளர்ச்சி வெளிப்பாடு என்று கருதப்படுகின்றது. இந்த விளக்கம் சார்லசு டார்வின் முன்வைத்த படிவளர்ச்சிக் கோட்பாட்டுடன் பொருந்தி இருந்தது. இவ்விளக்கம் படிவளர்ச்சியை எதிர்த்தவர்களின் எதிர்ப்பைச் சந்தித்தது. அதுவரை கேலிக்காக மாந்தர் ஒருவரைப்போல மற்றொருவர் செய்து காட்டும் பகடிக்கூத்தை மட்டும் குறித்து வந்த "மிம்மிக்ரி" என்ற சொல் செடிகளின் பண்புகளையும் விலங்குகளின் பண்புகளையும் குறிப்பதற்குப் பயன்படுத்தப்படத் தொடங்கியது. *மேலும்..*
---  
**ஆபிரகாம் கோவூர்** (1898-1978) இலங்கையின் பகுத்தறிவாளரும், உளவியலாளரும், எழுத்தாளரும் ஆவார். இவர், கேரளாவில் பிறந்து கொல்கத்தாவில் கல்வி கற்று பின்னர் கேரளாவில் சில காலம் கல்லூரி உதவி விரிவுரையாளராக இருந்தவர். தன் வாழ்க்கையின் பெரும்பாலான காலத்தைக் கொழும்பில் கழித்தார். இலங்கையில் பல பாடசாலைகளில் தாவரவியல் ஆசிரியராகப் பணிபுரிந்து ஓய்வு பெற்றார். கல்லூரிப் பணி ஓய்வு பெற்ற பின்னரே, ஆவிகள் தொடர்பான விந்தை நிகழ்வுகள் பற்றி தம் வாழ்நாள் ஆராய்ச்சியைப் பற்றிப் பேசவும் எழுதவும் தொடங்கினார்; இறுதிவரை அவர் தீவிர பகுத்தறிவாளராகவே கொள்கை முழக்கம் செய்தார். கோவூரின் நூல்களிலுள்ள நிகழ்வாய்வு உண்மை நிகழ்ச்சிகளை பல்வேறு நாடுகளில் பல பத்திரிகைகளும், செய்தித் தாள்களும் தொடர்ச்சியாக வெளியிட்டன. அக்கதைகளுள் ஒன்று, மலையாளம், தமிழ், தெலுங்கு ஆகிய மொழிகளில் திரைப்படமாக எடுக்கப்பட்டது. அவருடைய நூலின் மற்றொரு உண்மைக்கதை, "நம்பிக்கை" என்ற பெயரில் தமிழ் நாடகமாகப் பலமுறை அரங்கு நிறைந்த அவையோர் முன் நடித்துக் காட்டப்பட்டது. *மேலும்..*
# ஆசிரியன் பெருங்கண்ணன்

**ஆசிரியன் பெருங்கண்ணன்** சங்ககாலப் புலவர்களில் ஒருவர். அவரது பாடல் ஒன்றே ஒன்று உள்ளது. அது குறுந்தொகை 239 குறிஞ்சி.
# ஆசிரியன் பெருங்கண்ணன்

## புலவர் பெயர் ஒப்புநோக்கு

நாம் புலவர் ஒண் 21-ல் குறிப்பிட்டுள்ள வெள்ளைக்கண் அத்தனார் பெயரை இங்கு ஒத்திட்டுப் பார்த்துக்கொள்ளலாம்.
# ஆசிரியன் பெருங்கண்ணன்

## பாடல் தரும் செய்தி

அவன் அவளை அடைய விரும்பி அவளது வீட்டுக்கு வெளிப்புறம் வந்து நிற்கிறான். அவள் அவனைப்பற்றித் தோழியிடம் சொல்கிறாள். அவன் காந்தள் பூவில் இருந்துகொண்டு தும்பி என்னும் பொன்வண்டு ஊதும் மலைநாட்டுக்கு உரியவன். அவனை எண்ணி என் தோள் மெலிந்தது. வளையல்கள் கழன்று விழுகின்றன. இனி நாணம் என்று ஒன்று நம்மிடம் உண்டா? நமே வலிய அவனைத் தழுவிக்கொள்வோம்.
# ஆசிரியன் பெருங்கண்ணன்

## பாடல் தரும் செய்தி

### உவமை

காந்தள் பூவில் வண்டு தேன் உண்ணும் காட்சி பாம்பு மணியை உமிழ்வது போல உள்ளது. இது இல்பொருள் உவமை.
# ஆசிரியன் பெருங்கண்ணன்

## பாடல் தரும் செய்தி

### உள்ளுறை

பூவை வண்டு ஊதும் என்பதால் அவன் அவளது தேனை நுகர்ந்தது சொல்லப்பட்டது.
# ஆசிரியன் பெருங்கண்ணன்

## பாடல் தரும் செய்தி

### உள்ளுறை

#### அறிவியல்

பாம்பு மணி உமிழ்வது இல்லை.
# அழிசி நச்சாத்தனார்

**அழிசி நச்சாத்தனார்** என்பவர் சங்கநூல் தொகுப்பில் இடம் பெற்றுள்ள புலவர்களில் ஒருவர். ஒரே ஒரு பாடல் இவரது பெயரில் உள்ளது. அது குறுந்தொகை 271 மருதம் ஆகும்.
# அழிசி நச்சாத்தனார்

## புலவர் பெயர்

அழிசி என்னும் பெயர் ஊரின் பெயரையும், ஆளின் பெயரையும் குறிக்கும் வகையில் சங்கநூல்களில் குறிப்புகள் வருகின்றன. இப்புலவர் அழிசி என்னும் ஊரினராகவோ, அழிசி என்பவரின் மகனாகவோ இருக்கவேண்டும்.  
அழிசி அம் பெருங்காடு என்னும் நிலப்பகுதி சோழர்களின் ஆட்சிக்கு உட்பட்டியுந்தது.(நற்றிணை 87) சேந்தன் என்பவனின் தந்தையாகிய அழிசி என்பவன் ஆர்க்காட்டை ஆண்டுவந்தான். (குறுந்தொகை 258, நற்றிணை  
நச்செள்ளையார், நப்பாலத்தனார், நக்கீரனார் என்னும் பெயர்களில் 'ந' என்பது நன்மை என்னும் பொருளைத் தருவது போல இப்புலவர் பெயரிலுள்ள ந எழுத்தும் நல்ல சாத்தனார் என்னும் பொருளைத் தரும்.
# அழிசி நச்சாத்தனார்

## பாடல் தரும் செய்தி

தலைமகன் தோழியை வேண்டினான். தோழி தலைமகளை வேண்டினாள். தலைமகள் தோழியிடம் சொல்கிறாள். மழை அருவி போலக் கொட்டும் நாட்டை உடையவன் அவன். அவனை நம்பி ஒருநாள்தான் அவனோடு இருந்தேன். என் நோயோ தவப்பன்னாள் துன்புறுத்துகின்றது. இன்னும் அவனுடன் கூடினால் என் நிலைமை என்ன ஆகும்?
# அழிசி நச்சாத்தனார்

## பாடல் தரும் செய்தி

### திருக்குறள் அடியோடு ஒப்புமை

உற்றது மன்னும் ஒருநாள் - இது இப்பாடலில் உள்ள அடி  
கண்டது மன்னும் ஒருநாள் - இது திருக்குறளில் உள்ள அடி
# டைனமோ நடவடிக்கை

**டைனமோ நடவடிக்கை** (*Operation Dynamo*) என்றழைக்கப்படும் **டன்கிர்க் காலிசெய்தல்** (*Dunkirk Evacuations*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு காலிசெய்தல் நடவடிக்கை. மே 27-ஜூன் 4, 1940 காலகட்டத்தில் நடைபெற்ற இந்த நடவடிக்கை மூலம் பிரான்சில் போரிட்டுக் கொண்டிருந்த பிரிட்டனின் தரைப்படைகள் நாசி ஜெர்மனியின் படைகளிடமிருந்து தப்பி இங்கிலாந்து திரும்பின. இவர்களுடன் பிரான்சு படைவீரர்கள் ஆயிரக்கணக்கானோரும் ஆங்கிலக் கால்வாய் வழியாக இங்கிலாந்துக்குத் தப்பினர். பத்து நாட்கள் நடந்த இந்த நடவடிக்கையில் சுமார் 850 கப்பல்கள், படகுகள் மற்றும் தோணிகள் பயன்படுத்தப்பட்டன. மொத்தம் 338,226 வீரர்கள் இவ்வாறு ஜெர்மனி படைகளிடமிருந்து தப்பினர். இந்த காலி செய்யும் நடவடிக்கை பிரான்சின் டன்கிர்க் துறைமுகத்திலிருந்தும் அதன் அருகிலுள்ள கடலோரப் பகுதிகளிலிருந்தும் மேற்கொள்ளப்பட்டது.
# டைனமோ நடவடிக்கை

## பின்புலம்

1940ல் நாசி ஜெர்மனியின் படைகள் மேற்கு ஐரோப்பாவின் பெரும்பகுதியைக் கைப்பற்றி விட்டன. பெல்ஜியம், நெதர்லாந்து, டென்மார்க், நார்வே பொன்ற நாடுகள் நாசி போர் எந்திரத்தின் வலிமையின் முன்னால் ஈடுகொடுக்க முடியாமல் ஒன்றன்பின் ஒன்றாக சரணடைந்தன. மே 1940ல் பிரான்சு சண்டையில் ஜெர்மனி படைகள் பிரான்சு நாட்டு படைகளை முறியடித்து வேகமாக முன்னேறி வந்தன. பிரான்சின் பெரும்பகுதி ஜெர்மனியால் கைப்பற்றப்பட்டது. பிரான்சின் சார்பில் போரிட வந்திருந்த பிரிட்டன் படையினரும் எஞ்சியிருந்த பிரெஞ்சுப் படையினரும் டன்கிர்க் துறைமுகத்தருகே ஜெர்மன் படைகளால் சுற்றி வளைக்கப்பட்டனர். கடைசியாக நடந்த டன்கிர்க் சண்டையில் தோல்வியடைந்த பின்னர் எஞ்சியிருந்த படைகளைக் காலி செய்து இங்கிலாந்துக்கு கொண்டு வரவேண்டும் என்று நேச நாட்டுத் தலைவர்கள் முடிவு செய்தனர்.
# டைனமோ நடவடிக்கை

## காலி செய்தல்

மே 1940 இறுதி வாரத்தில் பிரானிசிலிருந்த பிரித்தானிய படைகள் டன்கிர்க் துறைமுகத்தருகில் ஜெர்ன்மனி படையினரால் சுற்றி வளைக்கப்பட்டன. அவர்களை காப்பாற்றி இங்கிலாந்துக்கு பத்திரமாக கொண்டு வர ஆங்கிலக் கால்வாயை கடக்க வேண்டும். ஜெர்மன் யு-போட்டுகள் (நீர்மூழ்கிகள்), லுஃப்ட்வாஃபே (விமானப்படை) விமானங்கள் ஆகியவற்றின் இடையறாத தாக்குதல்களுக்கிடையில் இந்த நடவடிக்கை மேற்கொள்ளப்பட்டது. இதில் இங்கிலாந்தில் இருந்த அனைத்து வகை படகுகளும் ஈடுபட்டன. பிரித்தானிய கடற்படை கப்பல்களைத் தவிர தனியார் படகுகள், மீன்பிடிக் படகுகள், சொகுசுப் படகுகள், சிறு படகுகள், உயிர்காப்புப் படகுகள் என கடலில் செல்லக்கூடிய அனைத்து வகைக் கப்பல்களும் பிரித்தானிய படைகளை ஏற்றிச் சென்றன. டன்கிர்க் துறைமுகத்திலும், அதைச் சுற்றியுள்ள கடற்கரைகளிலும் நாள்தோறும் ஆயிரக்கணக்கான வீரர்கள் படகுகளிலேறி இங்கிலாந்து திரும்பினர். எந்நேரமும் ஜெர்மனி படைகள் டன்கிர்கைத் தாக்கிக் கைப்பற்றலாம் என்ற அச்சுறுத்தலுக்கிடையே இந்த நடவடிக்கை நடந்தேறியது. மேற்கு போர்முனையில் மாதக்கணக்கில் தொடர்ந்து சண்டையில் ஈடுபட்டிருந்த ஜெர்மன் படைக்கு சற்றே ஓய்வு அளிப்பதற்காக ஜெர்மன் தளபதிகளும் ஹிட்லரும் டன்கிர்கைத் தாக்க வேண்டாம் என்று உத்தரவிட்டனர். ஜெர்மனி தரைப்படைப் பிரிவுகள் டன்கிர்க்கும் சில கிலோமீட்டர் தொலைவில் தங்கள் முன்னேற்றத்தை தற்காலிகமாக நிறுத்திக் கொண்டன. இதனால் நேசநாட்டுப் படைகளுக்கு மேலும் சில நாட்கள் அவகாசம் கிடைத்தது. பத்து நாட்கள் நடந்த இந்தப் நடவடிக்கையில் மொத்தம் 338,226 (198,229 பிரித்தானிய மற்றும் 139,997 பிரெஞ்சு) படைவீரர்கள் காப்பாற்றப்பட்டனர்.  
| தேதி | கடற்கரையிலிருந்து காபாற்றப்பட்டவர்கள் | டன்கிர்க் துறைமுகத்திலிருந்து காபாற்றப்பட்டவர்கள் | மொத்தம் |  |
| --- | --- | --- | --- | --- |
| 27 மே | - | 7,669 | 7,669 |  |
| 28 மே | 5,930 | 11,874 | 17,804 |  |
| 29 மே | 13,752 | 33,558 | 47,310 |  |
| 30 மே | 29,512 | 24,311 | 53,823 |  |
| 31 மே | 22,942 | 45,072 | 68,014 |  |
| 1 ஜூன் | 17,348 | 47,081 | 64,429 |  |
| 2 ஜூன் | 6,695 | 19,561 | 26,256 |  |
| 3 ஜூன் | 1,870 | 24,876 | 26,746 |  |
| 4 ஜூன் | 622 | 25,553 | 26,175 |  |
| மொத்தம் | 98,780 | 239,446 | **338,226** | } |
# டைனமோ நடவடிக்கை

## விளைவுகள்

டன்கிர்க் காலிசெய்தல் நடந்துகொண்டிருக்கும் போது பிரித்தானிய கடல் மற்றும் வான் படையினருக்கும் ஜெர்மன் கடல், வான் படையினருக்கும் நடந்த தொடர் சண்டையில் இரு தரப்புக்கும் இழப்புகள் ஏற்பட்டன. இருநூறுக்கும் மேற்பட்ட பிரித்தானிய கப்பல்கள் மூழ்கடிக்கப்பட்டன. இவற்றுள் ஆறு டெஸ்ட்ராயர் வகைக் கப்பல்களும் அடக்கம். பிரித்தானிய வான்படை 177 விமானங்களையும் *லுஃப்ட்வாஃபே* 240 விமானங்களையும் இழந்தன. மூன்று பிரெஞ்சு டெஸ்டிராயர் கப்பல்களும் மூழ்கடிக்கப்பட்டன. மூன்று லட்சத்துக்கும் மேற்பட்ட நேச நாட்டு வீரர்கள் ஜெர்மனி படைகளின் பிடியிலிருந்து தப்பினாலும் அவர்கள் தங்களது தளவாடங்களை பிரான்சிலேயே விட்டுவிட்டு வர நேர்ந்தது. டாங்கிகள், கவச வண்டிகள், கள பீரங்கிகள், மோட்டார் வாகனங்கள் பிற வகைத் தளவாடங்கள் என பலவகைக் கருவிகளும் சாமான்களும் ஜெர்மானியர் வசம் சிக்கிக்கொண்டன. காலிசெய்தல் நடவடிக்கையைப் பாதுகாக்க முன்வந்த பல்லாயிரக்கணக்கான பிரெஞ்சு பின்களகாப்புப் படைகள் (rear guard) ஜெர்மானியர்களால் கைது செய்யப்பட்டனர். இவர்களில் பலர் அடுத்த ஐந்தாண்டுகள் நாசி ஜெர்மனியின் தொழிற்சாலைகளில் அடிமைத் தொழிலாளிகளாகப் பணியாற்ற நிர்பந்திக்கப்பட்டனர். பெரும்பாலான பிரித்தானிய படைகள் தப்பினாலும் அவர்களது போர்க்கருவிகளும் தளவாடங்களும் ஜெர்மானியர் வசம் சிக்கிக் கொண்டதால் அமெரிக்காவிடம் உதவி கேட்கும் நிலை பிரிட்டனுக்கு ஏற்பட்டது. நேச நாட்டுப் படைகளை அழிக்காமல பிரான்சிலிருந்து தப்பவிட்டது, ஜெர்மனி மேற்குப் போர்முனையில் செய்த பெரிய உத்தி வகைத் தவறுகளில் ஒன்றாகக் கருதப்படுகிறது.
# மகிழ்ச்சி நேரம்

**மகிழ்ச்சி நேரம்** என்பது 2007-2009 காலப் பகுதியில் ஈழப் போராட்டம் தீவிரம் அடைந்து மக்கள் தொடர்ச்சியான இடம்பெயர்ந்து கொண்டிருக்கையில், அங்கிருந்த சிறுவர்களை ஒரு சிறிது நேரம் மகிழ்ச்சியாக வைத்திருக்க செயற்படுத்தப்பட்ட ஒரு திட்டமாகும். சிறுவர்களை ஓவியம் வரைதல், பாட்டு, நகைச்சுவை, role playing ஊடாக ஈடுபடுத்தினர். மனநிலை மோசமாக அல்லது மனவிரக்தியில் இருந்த சிறுவர்களுக்கு இது சிறு பொழுதெனினும் ஒரு விடுதலையாக இருந்தது.
# மிக்-21

**மிகோயன் குருவிச் மிக்-21** என்பது ஒரு மீயொலிவேக சண்டை மற்றும் இடைமறிப்பு தாரை வானூர்தியாகும். இது சோவியத் ஒன்றியத்தில் மிகோயன் குருவிச் நிறுவனத்தால் 1950 களில் வடிவமைக்கப்பட்டது.  
நான்கு கண்டங்களில் உள்ள ஏறத்தாழ 60 நாடுகள் இந்த வானூர்திகளைப் பயன்படுத்தின. இதன் முதல் வானூர்தி தயாரிக்கப்பட்டு ஏழு தசாப்தங்கள் ஆன பிறகும் இது இன்றும் உபயோகத்தில் உள்ளது. போர் வானூர்தி வரலாற்றில் அதிகம் தயாரிக்கப்பட்ட மீயொலிவேக தாளை வானூர்தி இதுவேயாகும்.  
ஆரம்ப காலங்களில் தயாரிக்கப்பட்ட விமானங்கள் இரண்டாம் தலைமுறை வானூர்திகளாகவும், பிற்காலங்களில் தயாரிக்கப்பட்ட விமானங்கள் மூன்றாம் தலைமுறை வானூர்திகளாகவும் கருதப்பட்டன.
# மிக்-21

### வடிவமைப்பு

மிக்-21 சோவியத் ஒன்றியத்தில் உருவாக்கப்பட்ட முதல் மீயொலிவேக சண்டை மற்றும் இடைமறிப்பு தாரை வானூர்தியாகும். இது மாக் 2 வரை வேகமாக பறக்கக்கூடிய ஒரு இலகுரக போர் வானூர்தியாகும். குறைந்த தூரம் மட்டுமே பறக்க முடிந்ததால் பின்னர் மேம்படுத்தப்பட்ட மாறுபாடுகளில் அதிக எரிபொருள் எடுத்துச் செல்லும் வகையில் இவை மாற்றியமைக்கப்பட்டன. இந்த தாரை வானூர்தியானது வானில் நொடிக்கு 235 மீட்டர் ஏறக்கூடியதாகும்.  
உருவாக்கப்பட்ட முதல் மீயொலிவேக சண்டை மற்றும் இடைமறிப்பு தாரை வானூர்தியாகும்]]  
இந்த வானூர்தி ஒரு நீள்வட்ட வடிவில் 1.24 மீட்டர் அகலம் கொண்டுள்ளது. தாரைப் பொறிக்கான காற்று ஒரு கூம்பு வடிவ நுழைவாயில் மூலம் எடுக்கப்படுகிறது. வானூர்தியின் மூக்கின் இருபுறமும், பொறிக்கு அதிக காற்றை வழங்குவதற்கு செவுள்கள் உள்ளன.  
விமானத்தின் அடிப்பகுதியில், மூன்று காற்று நிறுத்திகள் உள்ளன, இரண்டு முன்புறம் மற்றும் பின்புறம். காற்று நிறுத்திகளுக்குப் பின்னால் பிரதான இறங்கமைப்பிற்கான விரிகுடாக்கள் உள்ளன. வானூர்தியின் கீழ் பகுதியில் இறக்கையின் பின் விளிம்பிற்குப் பின்னால் ஆயுதங்களை எடுத்துச் செல்வதற்கான இணைப்புப் புள்ளிகள் உள்ளன. செங்குத்து நிலைப்படுத்தி மற்றும் வாலின் அடிப்பகுதியில் உள்ள ஒரு சிறிய துடுப்பு வானூர்தியைக் கட்டுப்படுத்த உதவுகிறது. பிரதான இறங்கமைப்பிற்கான சக்கரங்கள் 87° சுழற்றிய பின் உடற்பகுதிக்குள் உள்வாங்குகின்றன. இதனுடன் அதிர்ச்சி உறிஞ்சிகள் இறக்கைக்குள் பின்வாங்குகின்றன. மூக்கு பகுதியில் உள்ள சக்கரம் உடற்பகுதியில் கதிரலைக் கும்பாவிற்கு கீழ் முன்னோக்கி உள்வாங்குகிறது.
# மிக்-21

### தயாரிப்பு

சோவியத் ஒன்றியத்தில் மொத்தம் 10,645 விமானங்கள் கட்டப்பட்டன. அவை மூன்று தொழிற்சாலைகளில் தயாரிக்கப்பட்டன: மாஸ்கோ (3,203), கார்க்கி (5,765) மற்றும் திபிலீசி (1,678). உரிமத்தின் கீழ் செக்கோஸ்லோவாக்கியாவில் 194 வானூர்திகள் கட்டப்பட்டன. இந்தியாவின் இந்துஸ்தான் ஏரோனாடிக்ஸ் லிமிட்டெட் 657 வானூர்திகளை தயாரித்தது.
# எடப்பாடி சட்டமன்றத் தொகுதி

**எடப்பாடி சட்டமன்ற தொகுதி** (*Edappadi Assembly constituency*) சேலம் மாவட்டத்தைச் சேர்ந்த தொகுதியாகும். 1951ஆம் ஆண்டிலிருந்து இது சட்டமன்ற தொகுதியாக உள்ளது. 1957 & 1962 ஆகிய இரு தேர்தல்களில் மட்டும் இது சட்டமன்றத் தொகுதியாக இருக்கவில்லை.  
இத்தொகுதியில் வன்னியர் சமூகத்தினர் பெரும்பான்மையாகவும், அதற்கு அடுத்தப்படியாக கொங்கு வேளாளர், முதலியார் சமூகத்தினரும் உள்ளனர். இத்தொகுதியில் ஆண்கள் 1 இலட்சத்து 44 ஆயிரத்து 757 பேர், பெண்கள் 1 லட்சத்து 39 ஆயிரத்து 597 பேர், மூன்றாம் பாலினத்தினர் 24 பேர் என மொத்தம் 2 இலட்சத்து 84 ஆயிரத்து 378 வாக்காளர்கள் உள்ளனர்.  
கடந்த 1951 ஆம் ஆண்டு முதல் கடந்த 2016 ஆம் ஆண்டு வரை நடந்த தேர்தலில் அதிமுக 6 முறையும், திமுக 2 முறையும், காங்கிரஸ் 2 முறையும், பாமக 3 முறையும் வெற்றி பெற்றுள்ளன. தற்போது, தமிழ்நாட்டின் முன்னாள் முதலமைச்சர் எடப்பாடி பழனிசாமி இத்தொகுதியின் சட்டமன்ற உறுப்பினராக இருக்கிறார். 4 தேர்தல்களில் எடப்பாடி பழனிசாமி வெற்றி பெற்றுள்ளார் மற்றும் ஒருமுறை தோல்வியை தழுவினார்.  
2021 தமிழ்நாடு சட்டமன்றத் தேர்தலில் அதிமுக சார்பில் தற்போது எடப்பாடி க. பழனிசாமி 6வது முறையாகவும், திமுக சார்பில் த. சம்பத் குமார், மக்கள் நீதி மய்யம் சார்பில் தாசப்பராஜ், நாம் தமிழர் கட்சி சார்பில் ஸ்ரீரத்னா, அமமுக சார்பில் பூக்கடை என். சேகர் ஆகியோர் போட்டியிட்டனர்.  
விவசாயமும் நெசவுத் தொழிலும் தான் இந்த பகுதியின் பிரதானமான தொழில்களாக இருக்கிறது. காவிரி ஆறு ஓடக்கூடிய எடப்பாடி பகுதியில் சுற்றிலும் ஏரிகளும், குளங்களும் உள்ளன. குறிப்பாக அரிய வகை பாறைகள் உள்ளன. காவிரி நதிக்கரையோரம் அமைந்துள்ள எடப்பாடி தொகுதியில் நெசவும், விவசாயமும் பிரதான தொழில்கள். கைத்தறி, விசைத்தறி, பட்டு துண்டு, கைலி மற்றும் சுடிதார் உடைகள் ஆகியவை எடப்பாடி தொகுதியில் அதிக அளவில் உற்பத்தி செய்யப்படுகிறது.
# எடப்பாடி சட்டமன்றத் தொகுதி

## தொகுதியில் அடங்கியுள்ள பகுதிகள்

- எடப்பாடி வட்டம்
- தாதாபுரம் கிராமம்
- மேட்டூர் வட்டம் (பகுதி)  
வீரக்கல், குட்டப்பட்டி, சின்னசோரகை, பெரியசோரகை, தாசகாப்பட்டி, வனவாசி, சூரப்பள்ளி, தோரமங்கலம், மற்றும் கரிக்காப்பட்டி கிராமங்கள், நங்கவள்ளி (பேரூராட்சி), வனவாசி (பேரூராட்சி), ஜலகண்டாபுரம் (பேரூராட்சி) மற்றும் ஆவடத்தூர்
# எடப்பாடி சட்டமன்றத் தொகுதி

## வெற்றி பெற்றவர்கள்

| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| 1951 | கே. எஸ். அர்த்தநாதீஸ்வர கவுண்டர் | காங்கிரசு | 15368 | 33.15 | எஸ். மாரிமுத்து கவுண்டர் | தமிழ்நாடு உழைப்பாளர் கட்சி | 11280 | 24.33 |  |
| 1967 | ஏ. ஆறுமுகம் | திமுக | 36935 | 54.70 | கே. எஸ். எஸ். கவுண்டர் | காங்கிரசு | 30593 | 45.30 |  |
| 1971 | ஏ. ஆறுமுகம் | திமுக | 35638 | 54.72 | டி. நடராஜன் | காங்கிரசு (ஸ்தாபன) | 29485 | 45.28 |  |
| 1977 | இ. கணேசன் | அதிமுக | 31063 | 38.56 | டி. நடராஜன் | காங்கிரசு | 24256 | 30.11 |  |
| 1980 | இ. கணேசன் | அதிமுக | 37978 | 38.93 | டி. நடராஜன் | சுயேச்சை | 32159 | 32.97 |  |
| 1984 | கோவிந்தசாமி | காங்கிரசு | 68583 | 64.78 | பி. ஆறுமுகம் | திமுக | 27860 | 26.32 |  |
| 1989 * | எடப்பாடி க. பழனிசாமி | அதிமுக (ஜெ) | 30765 | 33.08 | எல். பழனிசாமி | திமுக | 29401 | 31.62 |  |
| 1991 | எடப்பாடி க. பழனிசாமி | அதிமுக | 72379 | 58.24 | பி. கொழந்தா கவுண்டர் | பாமக | 31113 | 25.03 |  |
| 1996 | இ. கணேசன் | பாமக | 49465 | 37.68 | பி. எ. முருகேசன் | திமுக | 40273 | 30.68 |  |
| 2001 | இ. கணேசன் | பாமக | 74375 | 55.40 | எ. கந்தசாமி | திமுக | 43564 | 32.45 |  |
| 2006 ** | வி. காவேரி | பாமக | 76027 | -- | கே. பழனிசாமி | அதிமுக | 69680 | -- |  |
| 2011 | எடப்பாடி க. பழனிசாமி | அதிமுக | 104586 | -- | மு.கார்த்திக் | பாமக | 69848 | -- |  |
| 2016 | எடப்பாடி க. பழனிசாமி | அதிமுக | 98703 | -- | ந. அண்ணாதுரை | பாமக | 56681 | -- |  |
| 2021 | எடப்பாடி க. பழனிசாமி | அதிமுக | 163154 | -- | த. சம்பத் குமார் | திமுக | 69352 | -- | } |  
1. 1977ல் ஜனதாவின் பி. ஜெயதேவன் 13544 (16.81%) & திமுகவின் எ. ஆறுமுகம் 11695 (14.52%) வாக்குகளும் பெற்றனர்.
1. 1980ல் காங்கிரசு சார்பில் நின்ற கே. எஸ். சுப்ரமணிய கவுண்டர் 17884 (18.33%) வாக்குகள் பெற்றார்.
1. 1989ல் காங்கிரசின் கோவிந்தசாமி 16289 (17.52%) வாக்குகள் பெற்றார். அதிமுக ஜானகி அணியின் ஐ. கணேசன் 15181 (16.32%) வாக்குகள் பெற்றார்.
1. 1991ல் திமுகவின் எ. கந்தசாமி 20011 (16.10) வாக்குகள் பெற்றார்.
1. 1996ல் அதிமுகவின் கே. பழனிசாமி 37036 (28.21%) வாக்குகள் பெற்றார்.
1. 2001ல் சுயேச்சையான பி. கொழந்தா கவுண்டர் 8576 (6.39%) வாக்குகள் பெற்றார்.
1. 2006 தேமுதிகவின் எ. கே. இராஜேந்திரன் 7954 வாக்குகள் பெற்றார்.
# தலைவாசல் சட்டமன்றத் தொகுதி

**தலைவாசல்** (*Talavasal*) என்பது தமிழ்நாட்டின் சேலம் மாவட்டத்தில் இருந்த ஒரு மாநில சட்டமன்றத் தொகுதியாகும். இது ஒரு பட்டியல் சாதி ஒதுக்கப்பட்ட தொகுதி. இத் தொகுதியில் நடைபெற்ற தேர்தல்கள் மற்றும் வெற்றி பெற்றவர்கள் விவரம் அட்டவணையில் கொடுக்கப்பட்டுள்ளது. 1957ஆம் ஆண்டில் தேர்தல் நடத்தப்படவில்லை.
# தலைவாசல் சட்டமன்றத் தொகுதி

## சென்னை மாநிலம்

| 1952 | ஏ. சாம்பசிவம் | இந்திய தேசிய காங்கிரசு |
| --- | --- | --- |
| 1962 | ஏ. துரைசாமி | இந்திய தேசிய காங்கிரசு |
| 1967 | மூ. மாரிமுத்து | திராவிட முன்னேற்றக் கழகம் |
# தலைவாசல் சட்டமன்றத் தொகுதி

## தமிழ்நாடு

| 1971 | மூ. மாரிமுத்து | திராவிட முன்னேற்றக கழகம் |  |
| --- | --- | --- | --- |
| 1977 | செ. மெ. இராஜு | அண்ணா திராவிட முனேற்றக் கழகம் |  |
| 1980 | தா. இராசம்பாள் | இந்திய தேசிய காங்கிரசு (இந்திரா) |  |
| 1984 | தா. இராசம்பாள் | இந்திய தேசிய காங்கிரசு |  |
| 1989 | எசு. குணசேகரன் | திராவிட முன்னேற்றக் கழகம் |  |
| 1991 | கா. கந்தசாமி | இந்திய தேசிய காங்கிரசு |  |
| 1996 | கே.ராணி | தமிழ் மாநில காங்கிரசு |  |
| 2001 | வி. அழகம்மாள் | அனைத்திந்திய அண்ணா திராவிட முன்னேற்றக் கழகம் |  |
| 2006 | கே. சின்னதுரை | திராவிட முன்னேற்றக் கழகம் | } |
# ஓமலூர் சட்டமன்றத் தொகுதி

**ஓமலூர் சட்டமன்றத் தொகுதி** (*Omalur Assembly constituency*) சேலம் மாவட்டத்தைச் சேர்ந்த சட்டமன்ற தொகுதியாகும். 1957 & 1962ம் ஆண்டுகளில் இது சட்டமன்ற தொகுதியாக இருக்கவில்லை அல்லது அந்த ஆண்டுகளில் இத்தொகுதிக்கு தேர்தல் நடக்கவில்லை
# ஓமலூர் சட்டமன்றத் தொகுதி

## தொகுதியில் அடங்கியுள்ள பகுதிகள்

- ஓமலூர் தாலுகா (பகுதி)
மாங்குப்பை, செக்காரப்பட்டி, வேப்பிலை, கெடுநாயக்கன்பட்டி புதூர், கணவாய்புதூர், லோக்கூர் (ஆர்.எப்), குண்டிக்கல், கொங்குபட்டி, மூக்கனூர், எலத்தூர், நடுப்பட்டி, காடையாம்பட்டி, எரிமலை (ஆர்.எப்) பாலபள்ளிகோம்பை, டேனிஷ்பேட்டை, கருவாட்டுபாறை (ஆர்.எப்), தீவட்டிப்பட்டி, தாசகசமுத்திரம், பூசாரிப்பட்டி, மரக்கோட்டை, கஞ்சநாயக்கன்பட்டி, பண்ணப்பட்டி, கூகுட்டைப்பட்டி, கனியேரி (ஆர்.எப்), தும்பிப்பாடி, பொட்டிபுரம், சிக்கனம்பட்டி, தாராபுரம், செம்மாண்டப்பட்டி, தாத்தாய்யம்பட்டி, கமலாபுரம், கோபிநாதபுரம், சக்கரசெட்டிப்பட்டி, தாத்தையங்கார்பட்டி, காமிநாய்க்கன்பட்டி, ஜெகதேவம்பட்டி, வெள்ளாளப்பட்டி, மைலப்பாளையம், நாரணம்பாளையம், கோட்டைமேட்டுப்பட்டி, பல்பாக்கி, கருப்பணம்பட்டி, பஞ்சகாளிபட்டி, கட்டபெரியாம்பட்டி, உம்பிலிக்கமாரமங்கலம், டி.மாரமங்கலம், மானத்தாள், மல்லிக்குட்டை, அமரகுந்தி, தொளசம்பட்டி, தொண்டுமானியம், வேடப்பட்டி, பெரியேரிப்பட்டி, ரெட்டிப்பட்டி, திண்டமங்கலம், பச்சனம்பட்டி, ஓமலூர், குள்ளமாணிக்கன்பட்டி, செக்காரப்பட்டி, எட்டிகுட்டப்பட்டி, கொல்லப்பட்டி, தேங்கம்பட்டி, மூங்கில்பாடி, சங்கீதப்பட்டி, புளியம்பட்டி, எம்.சீட்டிப்பட்டி, சிக்கம்பட்டி, ஆரூர்பட்டி, ராமிரெட்டிபட்டி, அரியாம்பட்டி மற்றும் செலவடி கிராமங்கள்.  
கருப்பூர் (பேரூராட்சி) காடையாம்பட்டி (பேரூராட்சி) மற்றும் ஓமலூர் (பேரூராட்சி)
# ஓமலூர் சட்டமன்றத் தொகுதி

## வெற்றி பெற்றவர்கள்

| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| 1951 | பி. இரத்தினசாமி பிள்ளை | சுயேச்சை | 15368 | 33.15 | கே. நஞ்சப்ப செட்டியார் | காங்கிரசு | 11280 | 24.33 |  |
| 1967 | சி. பழனி | திமுக | 28121 | 56.17 | சி. கோவிந்தன் | காங்கிரசு | 17876 | 35.71 |  |
| 1971 | வீ. செல்லதுரை | திமுக | 26065 | 60.81 | சி. கோவிந்தன் | காங்கிரசு (ஸ்தாபன) | 15307 | 35.71 |  |
| 1977 | மு. சிவபெருமாள் | அதிமுக | 26342 | 42.69 | எம். கோவிந்தன் | ஜனதா கட்சி | 13824 | 22.41 |  |
| 1980 | மு. சிவபெருமாள் | அதிமுக | 42399 | 58.20 | சி. மாரிமுத்து | திமுக | 30447 | 41.80 |  |
| 1984 | க. அன்பழகன் | காங்கிரசு | 51703 | 66.04 | எஸ். குப்புசாமி | இந்திய பொதுவுடமைக் கட்சி | 22961 | 29.33 |  |
| 1989 * | சி. கிருஷ்ணன் | அதிமுக(ஜெ) | 32275 | 42.35 | கே. சின்னராஜூ | திமுக | 21793 | 28.60 |  |
| 1991 | சி. கிருஷ்ணன் | அதிமுக | 60783 | 65.78 | கே. சதாசிவம் | பாமக | 23430 | 25.36 |  |
| 1996 | ஆர். ஆர். சேகரன் | தமிழ் மாநில காங்கிரசு | 41523 | 40.62 | சி. கிருஷ்ணன் | அதிமுக | 33593 | 32.86 |  |
| 2001 | செ. செம்மலை | அதிமுக | 65891 | 59.39 | இரா. இராஜேந்திரன் | திமுக | 34259 | 30.89 |  |
| 2006 | அ. தமிழரசு | பாமக | 58287 | -- | சி. கிருஷ்ணன் | அதிமுக | 54624 | -- |  |
| 2011 | சி. கிருஷ்ணன் | அதிமுக | 112102 | -- | தமிழரசு | பாமக | 65558 | -- |  |
| 2016 | ச. வெற்றிவேல் | அதிமுக | 89169 | -- | எஸ. அம்மாசி | திமுக | 69213 | -- |  |
| 2021 | இரா. மணி | அதிமுக | 142455 | -- | ஆர். மோகன் குமாரமங்கலம் | காங்கிரசு | 87175 | -- | } |  
- 1977ல் திமுகவின் சி. மாரிமுத்து 11139 (18.05%) & இந்திய பொதுவுடமைக் கட்சியின் எஸ். குப்புசாமி 8263 (13.39%) வாக்குகளும் பெற்றனர்.
- 1989ல் காங்கிரசின் அன்பழகன் 11803 (15.49%) வாக்குகள் பெற்றார். அதிமுக ஜானகி அணியின் எம். முத்துசாமி 5601 (7.35%) வாக்குகள் பெற்றார்
- 1991ல் இந்திய பொதுவுடைமை கட்சியின் கே. எ. கோவிந்தசாமி 6370 (6.89%) வாக்குகள் பெற்றார்.
- 1996ல் பாமகவின் எ. தமிழரசு 24105 (23.58%) வாக்குகள் பெற்றார்.
- 2006 தேமுதிகவின் எஸ். கமலக்கண்ணன் 12384 வாக்குகள் பெற்றார்.
# மேட்டூர் சட்டமன்றத் தொகுதி

**மேட்டூர் சட்டமன்றத் தொகுதி** (Mettur Assembly constituency) சேலம் மாவட்டத்தைச் சேர்ந்த சட்டமன்ற தொகுதியாகும். 2021-இல் இத்தொகுதியின் மொத்த வாக்காளர்கள் 2.86 இலட்சம். இத்தொகுதியில் வன்னியர்களும், பட்டியல் சாதியினரும் பட்டியல் பழங்குடியினரும் பரவலாக உள்ளனர்.
# மேட்டூர் சட்டமன்றத் தொகுதி

## தொகுதியில் அடங்கியுள்ள பகுதிகள்

- மேட்டூர் வட்டம் (பகுதி)  
காவேரிபுரம், சிங்கிரிப்பட்டி தின்னப்பட்டி, கோனூர், கூனாண்டியூர், பள்ளிப்பட்டி, மல்லிக்குண்டம், தெத்தகிரிப்பட்டி, வெள்ளார், புக்கம்பட்டி, அமரம், மே.கள்ளிப்பட்டி, பொட்டனேரி, விருதாசம்பட்டி, ஆலமரத்துப்பட்டி, லக்கம்பட்டி, கண்ணாமூச்சி, மூலக்காடு, சாம்பள்ளி, பாலமலை, நவப்பட்டி, கொப்பம், கொப்பம்பட்டி, பாணாபுரம், பெரியசாத்தப்பட்டி, சின்னசாத்தப்பாடி, அரங்கனூர், ஓலைப்பட்டி, மானத்தாள் நல்லாகவுண்டம்பட்டி மற்றும் குலநாயக்கன்பட்டி கிராமங்கள்.  
- மேச்சேரி (பேரூராட்சி), கொளத்தூர் (பேரூராட்சி), வீரக்கல்புதூர் (பேரூராட்சி), பி. என். பட்டி (பேரூராட்சி) மற்றும் மேட்டூர் (நகராட்சி).
.